open-index/open-wikipedia-markdown huggingface dataset:
Grande Depression

Le **Grande Depression** del annos 1930 esseva un evento mundial, le qual comenciava principalmente in le Statos Unite de America e esseva causate per le politicas financiari del nation. 

Le Grande Depression se comenciava in le SUA pro quatro causas: 

1) Le **retorno al standard de moneta fundite super le auro**: Pro isto le governamento del SUA debeva repagar alcun debitos con auro e habeva minus auro in su proprie reservas. 

2) Le **"Crash" del mercato statounitese del actiones** in 1929: Multe statouniteses perdeva moneta personal in iste evento e non poteva pagar debitos o comprar cosas basic pro mantener le ecomonia. 

3) Le **fallimentos del bancas**: Dubitas super le economia causava que statouniteses removeva lor moneta ab bancas. Proque le bancas habeva tro multe moneta in prestas, le bancas falleva, e altere statouniteses perdeva sparnios. 

4) Multe statouniteses perdeva labores, includente fermeros, specialmente illes de Kansas e Oklahoma, qui perdeva lor fermas pro un **grande siccitate**. Isto causava un fame. 

Le depression causava que personas del tote mundo se tornava al ideas socialista e fascista. Statouniteses voleva que lor presidente se concerneva solmente super problemas domestic. Isto contribueva al militarismo de Germania, Japon e Italia. 

Le presidente Franklin Roosevelt introduceva programmas pro adjutar statouniteses disoccupate. Isto con le expansion del economia del SUA pro combatter nationes fascista durante le Secunde Guerra Mundial (1939-1945) causava le fin del depression. 

**Referentias**

https://www.vaia.com/en-us/explanations/history/us-history/causes-of-the-great-depression/ 

https://history.state.gov/milestones/1921-1936/great-depression 

https://www.history.com/topics/great-depression/great-depression-history
John Brown (abolitionista)

**John Brown** (Torrington, Connecticut, SUA le 9 de maio 1800₮&nbsp;– Charles Town Virginia [hodie Virginia Occidental] le 2 de decembre 1859) esseva un abolitionista, qui tentava liberar sclavos statounitese con un action militar, un preludio al Guerra Civil Statounitese (1861-1865).

Brown nasceva in 1800 a un familia religiose in Connecticut. Su patre esseva fortemente contra le sclavitude. Anque John Brown considerava le abolition del sclavitude un affaire religiose. Quando matur, ille adoptava un puero nigre como un filio (ille habeva vinti infantes) e tentava habitava vicinitates del africanos statounitese. Ille al vices comprava terreno, lo donava al nigros povre, e ille adjutava sclavos fugiente escappar. Ille anque contribueva al publicationes contra le sclavitude. Pro isto ille acquireva grande debitas. In 1847 ille visitava e amicava le abolitionista famose Frederick Douglass, un statounitese-africano libere. In 1855 Brown con membros de su familia viagiava al Territorio de Kansas, ubi ille conduceva attaccos de guerrilleros contra villages pro sclavitude. La ille anque planava un attacco contra un arsenal in Harpers Ferry, Virginia. Le plan esseva prender armas del arsenal e dar los al sclavos, qui alora poteva combatter pro libertate. Ille locava un ferma proxime al arsenal e preparava un attacco con 21 altere homines, 5 nigre e 16 blanc.

Le attacco de 1859 falleva. Brown esseva vulnerate, e duo de su filios occidite. Sclavos espaventava pro le attacco e se non univa con Brown. Soldatos e paisanos sub le commandos de un colonnello Robert Lee (postea le commmandante del armea de Sud) combatteva con le rebellos. Brown e le superviventes esseva capturate (un escappava al Canada e postea se univa con le armea del Union). Al judicio, ille mantenava que su causa esseva juste. Totes esseva executate al furca pro traition.

Alicun statouniteses considerava Brown un homine de violentia, alteres un heroe. Un canto esseva componite super ille:

*Le corpore de Brown in su tumba decompone,* 

*Le anima continua a marchar.*

## Referentias

https://www.pbs.org/wgbh/aia/part4/4p1550.html
https://www.pbs.org/wgbh/aia/part4/4p2940.html
The Penguins of Madagascar

***The Penguins of Madagascar*** ("Le Pinguines de Madagascar") es un serie televisive animate statounitese de computator create per Mark McCorkle e Bob Schooley pro Nickelodeon le 6 de novembre 2008.

## Personages

* Tom McGrath como Skipper
* Jeff Bennett como Kowalski
* John DiMaggio como Rico
* James Patrick Stuart como Private
* Danny Jacobs como King Julien XIII
* Kevin Michael Richardson como Maurice
* Andy Richter como Mort
* Nicole Sullivan como Marlene
* Conrad Vernon como Mason
* Richard Kind como Roger
* Wayne Knight como Max / "Moon-cat"
* James Patrick Stuart como Joey
* John DiMaggio e Kevin Michael Richardson como Bada e Bing
* Fred Stoller como Fred
* John DiMaggio como Burt
* James Patrick Stuart e Danny Jacobs como Manfredi e Johnson
* Tara Strong como Eggy
* Mary Scheer como Alice
* Atticus Shaffer como The Vesuvius Twins
* Neil Patrick Harris como Dr. Blowhole
* John DiMaggio como Hans
* Diedrich Bader como The Rat King
* Cedric Yarbrough como Officer X
* Nestor Carbonell como Savio

## Referentias

## Ligamines externe

* Sito official
*
Compromisso de Missouri

Le **Compromisso de Missouri** de 1820 esseva un tentativa pro satisfacer le ira inter statouniteses pro e contra le sclavitude.

In 1820 le Statos Unite de America habeva 11 statos pro le sclavitude e 11 statos contra le sclavitude. Le Territorio de Missouri alora voleva devenir un stato plen del nation in 1818, e illo voleva permitter le sclavitude.

Isto causava un debatto irate in le congresso. Un representante del Stato de Nove York, James Talmadge, proponeva le liberation de tote sclavos in Missouri. Le senato refusava le proposition. Le anno sequente, Henry Clay, cognoscite como le "grande compromittante", proponeva que Missouri deveniva un stato con sclavitude e Maine, alora un parte de Massachusetts, deveniva un stato sin sclavitude. Le senato addeva que tote terreno al nord del frontiera del sud de Missouri trans le tote continente (36° 30') vadeva haber nulle sclavitude. Assi le Compromisso de Missouri deveniva un lege in 1820.

Ideas pro o contra sclavitude continuava a incommodar le legislatura. Le Compromisso de 1850 permitteva que California deveniva un stato sin sclavitude del union, ma illo debeva haber un senator qui esseva pro sclavitude. In 1854 le senator de Illinois, Stephen Douglas, promoveva le Acto de Kansas-Nebraska, le qual declarava que le colonos de cata territorio debeva decider si le territorio vadeva esser pro sclavitude o liberation. Isto conduceva a battalias inter paisanos in Missouri e Kansas mesmo ante le comenciamento del Guerra Civil (1861-1865). In 1857 le Corte Supreme decideva que le Compromisso de Missouri esseva illegal, proque le governamento habeva nulle derecto de remover possessiones de un persona sin un processo legal.
In 1860 un senator de Kentucky, John Crittenden, proponeva un plus compromisso, ma isto falleva, partialmente pro le labor del conductor de le nove partito political Republican, Abraham Lincoln. Le Emendamento XIV al Constitution del Statos Unite in 1865 prohibiva tote sclavitude in le nation.

## Referentias
* https://guides.loc.gov/missouri-compromise
* https://www.archives.gov/milestone-documents/missouri-compromise
* https://www.history.com/topics/slavery/missouri-compromise
* https://www.history.com/news/crittenden-compromise-slavery-civil-war
Guerra Mexican-Statounitese

Le **Guerra Mexican-Statounitese** (1846-1848) resultava in un victoria pro le Statos Unite de America, le qual fortiava Mexico perder multe territorio, ora le sud-west del SUA.

Le guerra comenciava con le fin del Guerra pro le Independentia de Texas in 1836. Mexico habeva signate un tractato de capitulation, totevia le pais ancora disputava le frontiera proxime al fluvio Rio Grande. Texas deveniva un stato del SUA, e soldatos del ambe nationes habeva patrulias secundo le frontiera del Mexico e Texas.

Le presidente statounitese James Polk habeva un politica de "Manifest Destiny", le credentia que le Statos Unite debeva attinger del Atlantico al Pacifico. In le principio ille offereva Mexico moneta, 30.000.000 dollares, pro le territorio del sud-west, ma Mexico refusava. Polk alora ordinava un parve patrulia al territorio disputate. Soldatos mexican tirava contra le patrulia. Polk pretendeva que le patrulia esseva in territorio statounitese, e le congresso del SUA declarava un guerra contra Mexico in 1846.

Totevia le congresso non voleva dar multe moneta pro le guerra. La armea statounitese esseva multo parve. Le commandante del armea statounitese esseva le general Winfield Scott. Mexico seligeva Antonio López de Santa Anna pro conducer su armea, le mesme general qui habeva lo conducite durante le Guerra del Independentia de Texas.

In le principio, le armea mexican quasi vinceva le statouniteses. Santa Anna permitteva un parte del armea fugir, proque ille credeva que illes esseva troppo damnate a retornar se. Ma le parve armea se reorganisava e combatteva plus efficacemente. Le armea de Santa Anna habeva generales disobediente e soldatos povre con vestimentos insufficiente. Dunque le statounitese vinceva e al fin capturava le Citate de Mexico in 1847. Le Tractato de Guadalupe-Hidalgo in 1848 donava multe territorio del sud-west del SUA presente al SUA in excambio de 15.000.000 dollares.

### Le resultatos del guerra

* itese poteva viagiar al costa de Pacifico e California plus facilemente.
* Officieros del guerra ganiava experientia per le guerra. Ambe conductores del Guerra Civil Statounitese, Ulysses Grant, le commandante futur del Nord, e Robert Lee, le commandante futur del Sud, combatteva in le Guerra Mexican-Statounitese. Le guerra civil esseva un del guerras plus sanguinose del historia del tote mundo.
* Le constitution del Mexico prohibeva le sclavitude. Le victoria del SUA possibilemente postponeva le libertate de sclavos in le SUA.

## Referentias

https://www.battlefields.org/learn/articles/mexican-war-overview

https://www.pbs.org/wgbh/americanexperience/features/grant-mexican-american-war/

https://www.history.com/topics/19th-century/mexican-american/war
Ulysses

*Ulysses* [u'lises] es le roman le plus cognoscite del autor e poeta irlandese James Joyce. Illo appareva in le 2 de februario 1922, al 40esime anniversario del autor, ma partes del roman esseva in 1918-1920 publicate in le revista 'The Little Review'. Ulysses es appellate "le optime roman in anglese del 20esime seculo".

Le roman tracta de un longe serie de experientias multo personal que James Joyce mesme habeva. In le texto, il es le personages principal, Leopold Bloom e Stephen Dedalus, qui los experientia in le moderne capital irlandese, Dublin, durante le 16 de junio 1904. Iste data es marcate in Dublin como 'Bloomsday'.

Le structura del roman es un paraphrase super le Odyssea del autor grec Homero. Le division in capitulos con titulos grec es inspirate per Homero, ma le prime editiones de Ulysses non habeva iste titulos e divisiones, como illos es indicate per Joyce in su correspondentia. Parte 1 del libro ha tres capitulos, parte 2 12 e parte 3 ha tres. Cata capitulo comprehende circa un hora del die, ab 8 horas a circa 2 horas in le nocte, e associa a un special color, arte o scientia e organo corporal.

Le action del roman seque le mytho super Ulysseus (o Odysseo), Penelope e Telemakhos, representate per Leopold Bloom, su sposa Molly Bloom e Stephen Dedalus.

Le multe parolas e phrases incomprensibile face Ulysses difficile a leger pro multes, ma illo anque contine multe sectiones facile a comprender con erotica, argot e le vita del strata. Ulysses es amate per le lectores qui ha usate le tempore necessari pro comprender lo. Cata del 18 capitulos ha essite scribite in un stilo specific litterari. Le plus famose es le monologo interior de Molly Bloom, le capitulo final.

## Action
Le action comencia in un ancian turre presso le mar, ubi Stephen Dedalus per hasardo vive insimul con le studiante de medicina, Buck Mulligan. Stephen Dedalus insenia in un schola, se approfunda in le litteratura e scribe articulos. Ille es tormentate de remorsos pro su conducta al lecto de morte de su matre. Durante un visita al bibliotheca iste die ille specula in longe analyses super le relation que Shakespeare habeva a su patre.

Leopold Bloom, qui habita in 7 Eccles Street in Dublin, comencia su die per preparar le jentaculo pro su sposa infidel, Molly. Pois ille ambula e participa in le funeral de su amico Paddy Dignam, ubi ille pensa a su filio Ruby, qui moriva in le etate de dece-un dies. Durante su continue excursion a pede a transverso del urbe, ille incontra i.a. le juvene Gerty MacDowell, a qui ille se senti attrahite. Stephen Dedalus e Leopold Bloom, qui ja se incontrava duo vices iste die, se incontra finalmente in un bordello, ubi Stephen – in qui Bloom crede vider su filio Ruby – es inebriate. In le bordello Bloom incontra un hostessa qui es dicite equivaler Kirke de Homero. Post haber experientiate phantasias terribile e incubos, Bloom accompania Stephen a su casa, ma Stephen non vole remaner la durante le nocte. Le roman fini con le famose monologo interior de Molly Bloom.
Robert E. Lee

**Robert Edward Lee** (1807-1870) esseva un heroe statounitese del Guerra Mexican-Statounitese e le commandante del armeas del sud durante le Guerra Civil Statounitese.

Lee nasceva in Virginia a un heroe del Revolution American, Henry Lee. Ille entrava con successo le academia militar del nation, West Point, le secunde de su classe al graduation in 1929. In engeniero, ille developpava manieras pro le armea statounitese viagiar trans terreno incognoscite durante le Guerra Mexican-statounitese (1846-1948). (Ulysses Grant anque esseva in iste guerra, e postea opponeva Lee in le guerra civil.) De 1852-1855 ille esseva le commandante del academia militar, West Point, ubi ille inseniava soldatos, le quales vadeva combatter con e contra ille durante le guerra civil. In 1859 ille stoppava le attacco de John Brown a un arsenal in Harpers Ferry, Virginia.

Quando le guerra civil comenciava, le presidente Abraham Lincoln offereva le officio del commandante a Lee. Lee refusava, proque su familia esseva on Virginia, le qual ha votava a lassar le Union e se unir con le Statos Confederate del sud. Ille al fin deveniva le commandante del arema del sud. Lee vinceva multe battalias, ma al battalia plus importante a Gettysburg, Pennsylvania ille falleva. Lee continuava a ganiar altere victorias, usque le commandante nove del armea del Union Ulysses Grant creava un strategia pro vincer le sud. Lee signava le papiro de capitulation in 1865.

Le Union non puniva Lee. Lee al fin deveniva le presidente de un universitate in Virginia. Ille moriva in 1870.

## Referentia

https://battlefields.org/learn/biographies/robert-e-lee
Vitellino

Le **vitellino** es un pelle o membrana de animal preparate pro le scriptura. Frecuentemente se distingue del pergamena pro star facite de pelle de vitello (in loco de pelle de altere animales), o simplemente pro esser de major qualitate. Le vitellino se prepara pro scriber e imprimer in paginas singule, pergamenas e codices (libros).
Theoz

**Theodor Haraldsson**, cognoscite etiam sub le pseudonymo de **Theo**, anteriormente como **Theoz** (Linköping, 17 julio 2005), es un cantante e actor svedese.

## Carriera
Ha initiate su carriera publicante videos in Musical.ly, hodie cognoscite como TikTok, sub le pseudonymo de Theoz, attingente plus de un millione de sequitores. In 2020, ha habite un rolo de protagonista in le film Rymdresan a latere de Robert Gustafsson. In 2021, se ha presentate in le programma svedese Lotta på Liseberg, transmittite in TV4. In suito, ha participate al Melodifestivalen 2022 con le canto Som du vill, classificante se septime, e al Melodifestivalen 2023 con Mer av dig, obtenente le quinte placia.

## Filmographia

### Cinema

* *Rymdresan*, Regia de Patrik Forsberg (2020)
* *Il Figlio Di Satana*, Regia de Alessandro Fragrante (2023)

### Cortometragios

* *All This Is Art*

### Videoclip (con Theoz)

* Ti può uccidere - Eterno

## Discographia

### Singulos

* 2018 – *Het*
* 2022 – *Som du vill*
* 2022 – *Julmusiken*
* 2023 – *Mer av dig*
* 2023 – *Bara lite grann (Sommar igen)*

### EP

* 2023 – *Mer av dig*
Scheda (informatica)

In le conception de interfacies graphic, un **scheda** es un objecto de interfacie graphic de usator que permitte continer plure documentos o pannellos in un sol fenestra o pagina web, utilisante schedas como elemento (**) de navigation pro cambiar inter documentos.

Se tracta de un stilo de interfacie frequentemente associate a navigatores web e applicationes de Internet, assi como editores de texto e pannellos de preferentias, con gestores de schedas in forma de linea o mosaico.
Machina lavatori

Le **machina lavatori**, o simplemente **lavator**, es un apparato electrodomestic usate pro le lavage automatic del linage. Pro effectuar le cyclo de lavage, illo utilisa solitemente aqua e sapon unite ad alie productos specific, ma existe etiam lavatores que exeque un nettage a sic con solventes organic, normalmente in lavanderias commercial specialisate.
Epona

**Epona** esse un dea celto-roman del equos, del fertilitate e del natura et es tamben associate cum le aqua, curation e morte intercambiabilemente, e illa esse le equivalente de Cybele.

Epona esse un dea originante in le cultura celtic, e in Irlanda illa esse cognite ut Edain. Su equivalente gallese esse Rhiannon, uxor de Pwyll, le qual esseva coacte a portar le convitatos de su marito intra su palatio ut illa esseva un cavalla.

Illa es associate cum le morte nam il habe un credentia antique que dice que le cavallos esseva le guidas del animas al Ultratumba. Aliquando, etiam nam iste association, illa es representate ut un clave aut un mappa que fungeva de guida al mortos vadente verso le paradiso.

Illa es sovente depicte ut un femina cavalcante un equo, stante presso le centro de un grege de cavallos vel forragiante pullos. Illa portava vestimentos longe e su capite es coperte per un mantello aut un corona.

Imagines de iste deitate esseva sovente discoperte in stabulos roman.
Musas

In le religion del Grecia antique, le **Musas** (greco antique: Μοῦσαι) esse deas inspirational del litteratura, scientia e artes. Illas esseva considerate sicut le fonte del cognoscentia e le personification del poesia, lyrica, cantiones, e del mythos que esseva contate oralmente in le cultura grec antique.

Le numero del musas variava ab region a region, sed in le periodo classic illo standardisava·se a novem, e lor nomines esseva generalmente Calliope, Clio, Polyhymnia, Euterpe, Terpsichore, Erato, Melpomene, Thalia, e Urania.

In le linguage metaphoric de hodie, un musa esse un persona vel fortia natural qui deveni un inspiration artistic pro qualicuno.
Pluton (deo)

In le religion del Grecia antique e in le mythologia grec, **Pluton** (greco: Πλούτων, *Ploutōn*) esse le soverano del Ultratumba. Le nomine que le deo habeva in le principio esseva Hades, que ha devenite un nomine popular pro le Ultratumba ipse. Pluton, tamen, representa un concepto plus positive del deo qui superintende le vita post le morte. Le nomine *Ploutōn* diffundeva·se ut un consequentia del mythos eleusin, ubi Pluton esseva venerate ut le soverano sever del Ultratumba, atque le affectionate marito de Persephone. La copula recipeva le animas in le altere mundo e illes esseva evocate insimul in le inscriptiones religiose, ubi illes es appellate *Ploutōn* e *Kore* respectivemente. Hades, al contrario, habeva alicun parve templos e practicas religiose associate a ille, sed ille esseva sovente depicte ut le violente raptor de Persephone.

Pluton e Hades esse differente in character, sed illes non esse duo figuras distincte e compartiva duo mythos importante. *Ploutōn* ut le deo del altere mundo appareva per le prime vice in le litteratura grec del periodo classic, in le obras del dramaturgos atheniese e in les del philosopho Platon, qui esse le fonte grec re le deo cum plus importantia. Sub le nomine “Pluton”, le deo appare in altere mythos cum un rolo secundari, supertoto quando heroes sicut Orpheo descende al Ultratumba pro ganiar alique.

*Plūtō* (genitive *Plūtōnis*) esse le version latinisate del grec *Ploutōn*. Le equivalente roman de Pluton esse Dis Pater; tamen, “Pluton” ha devenite le nomine le plus commun pro le soverano del altere mundo in le litteratura e in le arte. 

## Referentias
Cupido

In le mythologia classic, **Cupido** (, que significa “desiro passional”) esse le deo del desiro, amor erotic, attraction e affection. Ille es sovente depicte ut le filio del dea del amor Venere e del deo del bello Marte. Ille es etiam cognite ut **Amor** (latino: **, “amor”). Su equivalente grec esse Eros. Quamquam Eros es generalmente depicte ut un gracile juvene alate in le arte grec classic, dum le periodo hellenistic, ille esseva semper plus representate ut un puero rotunde. Dum iste tempore, su iconographia acquireva le arco e sagittas que representa le fonte de su poter: un persona, vel mesmo un deitate, qui es colpate per le sagitta de Cupido reimpli·se de desiro incontrolabile. In le mythos, Cupido esse un personage secundari cuje function esse le de poner le intriga in motion. Ille esse un personage principal solo in le conto de Cupido e Psyche, quando ille es colpate per su armas et experi le tormento del amor.   

Cupido continuava a esser un figura popular in le Medie Etate, quando sob le influentia christian ille habeva sovente un duplice natura de amor paradisiac e terren. In le Renascentia, il habeva un interesse renovate que dotava·le de complexe significationes allegoric. In le cultura popular contemporanee, Cupido es monstrate tirante su sagittas pro inspirar amor romantic, sovente ut un icona del die de Sancte Valentin. Le poteres de Cupido esse similar, etsi non identic, a Kamadeva, le deo hindu del amor human.

## Referentias
Ultimo

**Ultimo**, cognoscite como pseudonymo de **Niccolò Moriconi** (Roma, 27 januario 1996), es un cantautor italiano.

Le cantautor roman ha essite le vincitor del Festival de Sanremo 2018 in le categoria "Nuove Proposte" con le canto Il ballo delle incertezze, con le qual ille ha anque recipite le "Premio Lunezia per Sanremo". Postea, ille ha se collocate secunde a Sanremo 2019 con le canto I tuoi particolari e quarte a Sanremo 2023 con le canto Alba.

## Vita private
Ultimo ha habite un longe relation con le influencer Federica Lelli, le ragazza de qui ille parla in multe de sues cantos. Illes ha facite public le fin de lor relation in 2018, postea reconciliante se inter 2019 e 2020, e finalmente separante se. Desde le primavera de 2021, ille ha essite fidate con Jacqueline Luna Di Giacomo, filia del showgirl Heather Parisi e de su ex marito Giovanni Di Giacomo; Jacqueline appare in le videoclip del singulo Altrove.

## Filmographia
Le 30 de maio 2023, le documentario *Vivo coi sognos appesos* ha essite publicate sur Prime Video. Le nomine es stato seligite ex le canto *Sogni appesos*, que le cantautor roman usava como finalisation de su conciertos. Iste documentario narra le infantia de Ultimo, su relationes con su genitores, con su amica e con su amicos, como ille ha experite le periodo del pandemia e su reveni a los stadios.

### Album In studio

* 2017 – *Pianeti*
* 2018 – *Peter Pan*
* 2019 – *Colpa delle favole*
* 2021 – *Solo*
* 2023 – *Alba*
* 2024 – *Altrove*

; EP

* 2023 – *Ultimo Live Stadi 2023*
Luna (dea)

In le religion e mythos sabin e roman, **Luna** esse le incarnation divin del luna. Illa es sovente presentate ut le equivalente feminin de Sol, le deo del sol. Luna es etiam aliquando representate ut un aspecto del dea triplice roman, insimul a Diana e aut Proserpina aut Hecate. Luna non esse semper un dea distincte, sed solo un epitheto que specialisa un dea, quoniam ambe Diana e Junon es identificate ut deas del luna.

In le art roman, le attributos de Luna esse le luna crescente plus le carro cum duo jugos (le biga). In le *[[Carmen Saeculare]]*, exequite in 17 BC, Horatio invoca·la ut “le regina del astros cum duo cornos” (*siderum regina bicornis*), requirente·la de ascoltar le puellas cantante interim Apollon ascolta le pueros.

Varro categorisa Luna e Sol inter le deos visibile, distincte del deos invisibile sicut Neptuno. In le culto imperial, Sol e Luna pote representar le extension del governamento roman super le mundo, cum le scopo de garantir le pace.

Su equivalente grec esse Selene. In le arte roman e litteratura, le mythos de Selene esseva adaptate sub le nomine de Luna. Le mytho de Endymion, pro exemplo, esseva un subjecto popular a depinger le muros roman.

## Referentias
RNU4-2

**RNU4-2** es un gen non codante (que non coda un proteina) situate in chromosoma 12 human.

Iste gen coda le  U4, un essential componente del  major. snRNA U4 es un componente del parve ribonucleoproteina nuclear (snRNP) U4, un del cinque snRNP (U1, U2, U4, U5 e U6) que constitue le splissosoma major.

Tres variantes in duo regiones del gen son associate a neurodeveloppemental anormalitates causante un syndrome characterisate per intellectual disabilitate, microcephalia, parve talia, hypotonia, convulsiones e motor retardo.

Mutationes del gen  (codante le proteina 4 de ligamen al ) causa alsi un splissosomopathia producente similar symptomas.
Gustav De Waele

**Gustav De Waele** es un actor e modello belgian qui deveniva cognoscite pro interpretar Rémi in le film Close, nominate pro un Oscar in le categoria de melior film international, e faceva su debuto in schermo in le serie francese Quotidien in 2016.
Beltate

Le **beltate**, vel **pulchritude**, es communmente descripte ut un characteristica de objectos que rende·los agradabile a vider. Tal objectos include paisages, le poner del sol, humanos e obras de arte. Le beltate, le arte e le gusto esse le subjectos principal del esthetica, un del branca le plus magne del philosophia. Ut un valor esthetic positive, illo es contrastate con le feditate ut su equivalente negative.

Un difficultate in comprehender le beltate esse que illo habe e un aspecto objective, e un negative: illo es vise ut un proprietate de cosas, sed etiam ut dependente sur le responsa emotive de observatores. Nam iste latere subjective, on dice que ‘le beltate esse in le oculos del observator’. Il ha essite arguite que le habilitate sur le latere del subjecto requirite pro perciper e judicar le beltate – aliquando referite ut le ‘senso del gusto’ – pote esser maestrate, e que le verdictos de expertos va coincider al fin. Isto suggere que le normas de validitate del judicamentos de beltate esse intersubjective, i.e. dependente super un gruppo de judices, plus tosto que esser completemente objective o subjective.

## Referentias

## Vide etiam
* Adornamento
* Cosmetica
* Esthetica
Suicidio

Le **suicidio** esse le acto de causar intentionalmente le morte de se ipse. Disordines mental e physic, atque abuso de substantias, esse factores que mitte a risco de suicidio un persona.

Alicun suicidios esse actiones impulsive debite al stress, problemas in le relationes, persecution e intimidation. Illes qui habe jam essayate de suicidar·se habe un risco plus alte de retentar le acto. Effortios efficace pro le prevention del suicidio include le limitation del accesso al methodos de suicidio – sicut armas, drogas e veneno – le tractamento del disordines mental e abuso de substantias, sed etiam le melioramento del conditiones economic. Quamquam il habe numeros commun a telephonar in tempore de crisis, lor efficacia non ha essite adhuc ben studite.  

Opiniones re le suicidio ha essite influentiate per grosse themas existential sicut le religion, honor e le senso del vita. Le religiones abrahamic considera traditionalmente le suicidio ut un offensa a Deo nam le credentia in le sanctitate del vita. Dum le era del samurais in Japon, un forma de suicidio cognite ut *seppuku* (, ) esseva respectate pro compensar un fallimento, vel ut un forma de protesta. Le suicidio e le tentativas de suicidio esseva illegal in le majoritate del paises occidental, sed il non esse plus assi, quamquam illo remane un offensa criminal in alicun paises. Le suicidio es considerate ut un grosse catastrophe que causa multe dolor al parentes del decedite, al amicos e membros del communitate, ergo illo es vise negativemente ubique in le mundo.

## Referentias
Woody Guthrie

**Woodrow "Woody" Guthrie** (14 de julio 1912&nbsp;– 3 de octobre 1967) esseva un cantator, musico e compositor, e un conservator de musica traditional in le Statos Unite.

Woodrow Wilson Guthrie nasceva a Okemah, Oklahoma in 1912. Su parentes, Charles e Nora, le inseniava cantos traditional. Su soror habeva un morte accidental, e su matre pro un maladia genetic del cerebro debeva resider in un hospital. Le familia habeva problemas financial. Iste eventos dava a Guthrie un prospecto suspiciose del vita. In 1931 Guthrie cambiava su residentia a Texas, ubi ille sonava in duo bandas e se maritava con Mary Jennings, un filio de un membro de un banda.

Le difficultates del "Bassino de pulvere" (anglese: *Dust Bowl*), un grande siccitate, le qual causava grande tempestas de pulvere in le sud central del SUA, Guthrie e multe altere gente esseva fortiate a cambiar lor residentia. Multe vadeva a California, ubi esseva labores nove. Al previe californianos le "okies" non placeva, ma Guthrie deveniva famose pro su musica, inclusive per radio. Ille anque componeva multe de su proprie cantos original. Le cantos esseva popular con obreros ordinari, e ille sovente sonava pro reuniones de syndicatos.

Ille cambiava su residentia al Citate de Nove York in 1940. Totevia Guthrie con su guitarra sovente viagiava per hasardo. Su vita deveniva difficile a su familia, e ille se maritava tres vices. Ille deveniva plus e plus irate e disordinate. In 1954 ille esseva trovate de haber le mesme maladia del cerebro, que su matre habeva, e ille passava le resto de su vita in hospitales.

Ille moriva in le Citate de Nove York, in Creedmore State Hospital in Queens, le 3 de octobre de 1967.

Guthrie sonava e cantava con alteres includente Pete Seeger e Leadbelly, e su filio Arlo Guthrie anque es un musico e compositor.

Ille componeva plus que 1000 cantos e un numero de designos. Su canto plus famose es "*This Land Is Your Land, This Land Is My Land*" ("Iste terra es vostre terra, iste terra es mi terra").

## Referentias

## Ligamines externe

https://www.woodyguthrie.org/biography.htm
Pu Songling

**Pu Songling** (chinese: 蒲松齡, 5 de junio 1640 – 25 de februario 1715) esseva un scriptor chinese durante le dynastia Qing, cognoscite como le autor de *Liaozhai Zhiyi*, in le qual ille colligeva contos super phantasmas e deos, a fin de criticar le societate corrupte e laudar le bonitate del humanitate.

Pu nasceva in un familia de mercantes paupere de Zichuan (chinese: 淄川, in Zibo, Shandong). Al etate de 18 annos, ille recipeva le titulo Xiucai, le grado le plus basse in le examine imperial. Il non esseva usque al etate de 71 annos que ille esseva premiate con le grado *Gongsheng* (studente de tributo) pro su successo in litteratura, plus tosto que pro passar le examine imperial.

Durante le major parte de su vita, ille laborava como preceptor e interim colligeva contos que esseva postea publicate in *Liaozhai Zhiyi* in 1766.

## Ligamines Externe

* Pu, Songling. "Nie Xiaoqian", traducite in interlingua per Hu Shenghao.
*  in chinese e anglese in Projecto Gutenberg.
* Dodd, Sarah Louise. "Monsters and Monstrosity in ''Liaozhai zhiyi''" (dissertation de doctorato in le Universitate de Leeds), publicate in septembre 2013.
Fidantiamento

Le **fidantiamento** esse un periodo de tempore que vade desde un persona propone a su amante de maritar se usque illes marita se vermente. Dum iste phase, il habe normalmente un proposition de maritage que duce le copula a establir un data de nuptias. Quando duo personas esse fidantiate, illes es appellate ‘**fidantiatos**’. De costume, le tempore que preteri desde le proposition usque le nuptias effective va cambiar ab situation a situation, e illo depende supertoto sur le normas cultural del societate ubi le duo fidantiatos vive.

Un vice, fidantiamentos longissime esseva commun in maritages arrangiate, in le quales le genitores del duo fidantiatos velle conjunger les quamquam istes esseva solo infantes vel, mesmo, tamben ante lor nascentia. Iste costume etiam proseque in plure paises del mundo usque hodie. Historicamente, le fidantiamentos inter duo personas esseva affaires socialmente importante que attraheva le attention del membros del familias del duo fidantiatos pro succeder in negotiar los e organisar los. Ergo, le selection de quem maritar esseva alique que pertineva al duo fidantiatos solo occasionalmente.

In plure denominationes christian on etiam pote facer ritos de fidantiamento, in le quales on exprime le intention de maritar se in ecclesia ante un prestre e recipe un parve benediction.

## Referentias

## Vide etiam
* Cortesamento
* Maritage
Cortesamento

In le relationes emotional inter duo individuos, le **cortesamento** esse un phase que precede le fidantiamento e, al fin, le maritage. In iste phase, duo personas cognosce se e decide si illes va devenir un copula o non. De costume, il pote etiam haber alicun rendez-vous in le quales le duo personas va sortir e passar qualque tempore insimul. Iste rendez-vous pote esser private e informal, o formal e public supertoto in le contexto del maritage arrangiate. Traditionalmente, il esse al viro que pertine cortesar le mulier, per un periodo de tempore que va cambiar ab situation a situation.

In le Regno Unite un inquesta de 3,000 copulas de fidantiatos e sponsos diceva que il preteriva al minus 2 annos e 11 menses inter lor prime rendez-vous e le proposition de maritage, interim le feminas considera se preste a acceptar le proposition in plus o minus 2 annos e 7 menses. In lo que concerne le tempore que preteri vermente desde le proposition usque le maritage effective, il parerea que illo sia circa 2 annos e 3 menses.

## Referentias

## Vide etiam
* Rendez-vous galante
* Fidantiamento
* Maritage
Maritage arrangiate

Le **maritage arrangiate** esse un typo de maritage in le qual le sponsos es selecte per altere individuos, differente ab le copula ipse. In iste casos, il esse le familias del duo sponsos qui arrangia le maritage, quamquam in alicun culturas il habe personas qui arrangia maritages ut lor occupation.  

## Referimentos
* Britannica

## Vide etiam
* Maritage
* Elopamento
Elopamento

Le **elopamento** esse un typo de maritage conducte in secreto, sovente fugiente ab domo insimul al fidantiato o fidantiata con le intention de maritar se sine le consentimento del genitores. Le elopamento contrapone se al abduction del sponsa – in le qual uno del duo sponsos non vole maritar se – vel al maritage de fusil – in le qual le genitores, de costume del sponsa, coage le sponso con le fortia a prehender in uxor lor filia.

## Referentias

## Vide etiam
* Maritage
Emily Brontë

**Emily Brontë** (30 de julio 1818 – 19 de decembre 1848) esseva un scriptrice de romanes romantic e poetessa anglese qui esse famose pro scriber *[[Summas Tempestuose]]*, su unic obra nunc considerate un classico del litteratura anglese que illa publicava sub le pseudonymo de **Ellis Bell**. Illa etiam publicava un libro de poesias insimul a su sorores Charlotte e Anne, titulate *Poemas per Currer, Ellis e Acton Bell*. In iste obra, su talento duceva la a esser acclamate ut un genio poetic.

Nate in Thornton, Anglaterra, ab un matre anglese e un patre irlandese, Emily esseva le secunde soror le plus juvene del fratres Brontë, post Maxwell e ante Anne. Inspirate per un presente recepte per su fratre Maxwell, le juvene Brontës incipeva a scriber contos quando illes esseva solo pueros. Con su soror Anne illa creava contos re un mundo phantastic appellate ‘Gondal’, un insula fictive cuje mythos e legendas velle preoccupar le sorores per le resto de lor vita. Nam su natura solitari, illa esse un figura mysteriose pro biographos. Excepte un par de personas, il non pare que illa habeva amicos foras del membros de su familia. Su amica le plus intime esseva su soror Anne, con quem illa compartiva le mundo phantastic de Gondal e qui esseva sicut un gemina pro Emily.

Un septimana post le funeral del fratre Maxwell in le septembre 1848, illa prehendeva un sever rheuma que rapido disveloppava se in un inflammation al pulmones e, postea, in un tuberculosis. Illa moriva le 19 de decembre 1848, interim illa sedeva super su sofa.

## Referentias

### Fontes
*
*
*
*
*
*
*
*
* 
*
*

## Vide etiam
* Charlotte Brontë
* Summas Tempestuose
Rendez-vous galante

Le del **rendez-vous** esse un phase del relation romantic inter duo individuos ubi on sorti e passa qualque tempore insimul, sovente con le intention de vider si le altere persona place le satis pro proceder a cortesar le. Illo esse le iteration moderne del cortesamento del ’800, atque le maniera le plus diffuse pro incontrar partenarios potential. De costume, rendez-vous successose duce al fidantiamento, e, al fin, al maritage.

Le personas pote cognoscer se sol, in eventos particular o a traverso altere individuos, qui pote esser e amicos, e organisatores de maritages de occupation. Un amico pote adjuvar duo personas qui non cognosce se a presentar se e cognoscer se melio, e hoc remane un del manieras le plus commun pro incontrar partenarios. Ultra le amicos, le gente pote etiam cognoscer se a traverso del familia, ubi le parentes del duo personas interessate face les presentar. In India, le genitores pote mitter un annuncio matrimonial sur un jornal local con le intention de facer cognoscer qualicuno al filio o al filia.

Hodie, le *online dating* esse popularissime, e illo diffundeva se desde le annos 2010 gratias al *[[smartphone|smartphones]]*.

## Referentias

## Vide etiam
* Cortesamento
Realitate

**Realitate** (ab le latino *realitas*, id esse ‘cosa’) significa, in su signification le plus libere, que le termino comprehende toto lo que esse, percipibile o non, accessibile vel comprehense per philosophia, scientia vel ulle altere systema de analysis. In le uso commun, le realitate corresponde a ‘toto lo que existe’. 

## Referentias
Spirito

Le verbo ‘**spirito**’ habe plure significationes, le majoritate del quales esse relative al energia vital que manifesta se ex le corpore physic. Illo esse un termino sovente usate tamben pro referer se a conscientia e personalitate. Le notiones de spirito e anima superpone se frequentemente, quod ambes contrasta se con le corpore e, pro alicun religiones e scholas de pensamento spiritualista, deberea superviver lo. In addition, un spirito pote etiam esser un phantasma – id esse, le manifestation del spirito de un persona decedite – o un deitate minor sovente ligate al natura, sicut nymphas e fees. In philosophia, le termino appare ut un synonymo de ‘mente’, supertoto in questiones sicut le rationalismo de Cartesio e le spirito absolute de Hegel.

Le vocabulo ‘spirito’ deriva ab le latino *spirare*, que significa ‘respirar’.

## Referentias

## Ligamines interne
* Anima
* Shamanismo
* Spiritismo

## Ligamines externe
*
John J. Pershing

**John "Nigre Jack" Joseph Pershing** (Laclede, Missouri, SUA le 13 de septembre 1860&nbsp;– Washington, D.C., SUA le 15 de julio 1948) esseva un officiero del armea statounitese qui deveniva le commandante del armea durante le Prime Guerra Mundial.

Pershing nasceva in Missouri. Ille esseva acceptate al academia militar de USA West Point. Ille conduceva soldatos nigre durante le guerras con indianos american e combatteva in le Guerra hispano-statounitese. Postea ille conduceva soldatos statounitese contra rebellion in le Philippinas. Pro su successos, in 1905 le presidente Theodore Roosevelt le inviava a Japon como un observator del Guerra russo-japonese. Quando ille se retornava, le presidente le faceva un general in le armea. In 1913 Pershing cambiava su residentia a San Francisco, California. Post duo annos su marita e tres filias moriva in un incendio. Un filio, Warren, superviveva. In 1916 le presidente Woodrow Wilson le ordinava a Mexico pro capturar le rebello mexican Pancho Villa - sin successo malgrado poc battalias parve.

In 1919 le presidente e congresso le faceva le general supreme del armea in Europa durante le Prime Guerra Mundial. Post le capitulation del Imperio German, in 1921 ille deveniva le chef del stato major del armea, e se retirava in 1924. Ille moriva in 1948.

## Referentias

* https://www.biography.com/military-figures/john-j-pershing
Guerra hispano-statounitese

Le **Guerra hispano-statounitese** (1898) dava le possession de multe insulas de Espania al Statos Unite e donava independentia a Cuba.

Tres annos ante le comenciamento del guerra, cubanos habeva combattite pro independentia ab Espania. Le Doctrina de Monroe, un crede que le SUA debeva controlar le hemispherio del west del mundo, e reportos de cruelitate per Espania a rebelles, causava interesse in le affaires de Cuba. In 1898 le cuirassato *Maine* del SUA mysteriosemente affundava pro un explosion al porto de Havana. Multe statouniteses accusava Espania pro le explosion.

Post circa un mense le presidente statounitese William McKinley peteva le congresso establir pace e securitate a Cuba. Le congresso declarava Cuba un nation independente. Espania secava relationes diplomatic con le SUA. Le congresso declarava in guerra con Espania 25 april.

Le armea de mar del SUA tosto blocava le insula. Soldatos, multes voluntari, vinceva le guarnitiones del insula. Le ultime naves espaniol esseva destruite 3 julio, quando illos tentava fugir.

Duo conductores militar qui ganiava experientia durante le guerra esseva Theodore Roosevelt e John Pershing, ambe colonnellos. 

Un documento de armistitio esseva signate in augusto e un tractato de pace in decembre. Le tractato donava le independentia a Cuba, le insulas de Guam e Porto Rico al SUA, e vendeva le Philippinas al SUA pro 20.000.000 dollares.

## Referentias

https://history.state.gov/milestones/1866-1898/spanish-american-warLe causa del explosion es incognite. Le explosion occurreva in le anterior del nave, ubi esseva magazines de munitiones. Recerca del armea statounitese de mar in 1910 concludeva que un mina causava le explosion. Recerca in 1974 concludeva que un scintilla de un estufa proxime al munitiones lo causava.
Henry Clay

**Henry Clay** (1777-1852) esseva un membro del congresso e un secretaria del stato (ie. ministro de affaires estranie) (1825-1829) del Statos Unite. Ille esseva cognoscite como "le grande compromissor" e "le grande pacificator".

Clay nasceva in le stato de Virginia. Ille se inseniava le practica del lege e esseva acceptate un advocato in Virginia e Kentucky in 1797. Ille tosto deveniva un politico. Ille a vices esseva un representante un le congresso federal e al vices un senator. Ille persuadeva altere membros del congresso a declarar le Guerra de 1812 con Grande Britannia, e anque adjutava super le Tractato de Ghent, le qual finiva le guerra in 1814. Ille ganiava su supernomines pro laborar super le Compromisso de Missouri 1821 e le Compromisso de 1850, ambes tentativas pro calmar citatanos pro o contra le sclavitude.

Proque ille supportava John Quincy Adams pro le election del presidente, Adams le faceva su secretaria del stato. Ille laborava contra le colonisation de Britannia in territorios del Statos Unite e pro tractatos, le quales adjutava commerciantes statounitese.
Clay moriva durante un termino de senator in 1852.

## Referentias

https://history.state.gov/departmenthistory/people/clay-henry

https://www.senate.gov/senators/FeaturedBios/Featured_Bio_Clay.htm
Alphabeto Shavian

**Shavian** es un alphabeto alternative pro le lingua anglese e nominate pro le autor irlandese George Bernard Shaw.

Shaw esseva un autor britannic multe effective, le qual deveniva ric. Durante su vita, ille plangeva e burlava del orthographia del anglese. Post su morte in 1950, su testamento final donava 100.000 libra pro le developpmento de un alphabeto alternative - un phonetic con circa quaranta characteres - pro le anglese.

Argumentos legal occurreva. Al fin simplemente 8.300 libras remaneva pro le obra. Un gruppo de judices esseva proponite, le quales conduceva un competition, e le victor vadeva ganiar 500 libras. Quatro victores esseva seligite, le quales divideva le premio, ma al fin le alphabeto de Kingsley Read esseva determinate de esser le alphabeto plus bon, e in 1960 le alphabeto esseva completate e donate un nomine latinisate pro Shaw, Shavian.

Il ancora ha poc proponentes del alphabeto. Anque poc artistas ha usate le alphabeto.

Al referentia a basso es exemplos del alphabeto in le anglese e fontes del computator.

## Referentia

https://www.shavian.info
Cameron Crovetti

**Cameron Crovetti** (nascite le 12 de martio 2008) es un actor american melior cognoscite pro su rolo como Ryan Butcher in le serie de Amazon Prime Video The Boys.

## Carriera
Le rolos initial de Crovetti includeva Dylan#2 in le sitcom Black-ish in 2017 e Tim in le film dramatic franco-american Anywhere with You in 2018. Il ha recipite su rolo de ruptura con le serie de comedia nigre dramatic Big Little Lies, in le qual ille e su fratre gemin Nicholas interpretava Josh e Max Wright, le filios del characteres de Nicole Kidman e Alexander Skarsgård. Crovetti continuava a actuar junto a su fratre, apparente como un del filios que vive con lor matre celibe, interpretate per Elizabeth Mitchell, in le film de horror Witch Hunt de 2021. Ille obteneva etiam un rolo recurrente como Ryan Broderick in le serie anthologic de crimines Dirty John, interpretante le filio de un par divorciate, interpretate per Amanda Peet e Christian Slater, qui affronta tumultos familial.

Comenciando in 2020, Crovetti assumeva le rolo de Ryan Butcher, le filio del superheroe Homelander interpretate per Antony Starr, in le serie satiric de superheroes The Boys. Ille comenciava como un regular del serie in le saison 2 e plus tarde esseva promovite a un rolo principal in le saison 4. Crovetti faceva audition ante que le prime saison del serie esseva emittite, sapente solmente que su rolo esseva interpretar le filio de Homelander, e su tape de audition esseva basate solmente super su proprie imagination del tono del serie, post lo qual ille esseva castate in le rolo circa un mense plus tarde. Ille describiva le arc de su character como oscillante initialmente inter seliger Homelander o Butcher como figura paterne, ma al fin del tertie saison, ille se inclina plus verso Homelander e le character "pote non esser tanto bon" a partir de tunc.

In 2022, Crovetti obteneva un rolo principal in le film de horror psychologic Goodnight Mommy, interpretante junto a su fratre e Naomi Watts, e interpretava le version juvenile de Sierra Six, un mercenario del CIA interpretate per Ryan Gosling, in le film de thriller action The Gray Man. Ille prestava su voce al character recurrente Harry Haphazard in le serie animate Firebuds ab le mesme anno. In 2023, Crovetti interpretava in le film de horror thriller Oracle, e interpretava le version juvenile de Boy, le protagonista titular interpretate per Bill Skarsgård, in le film de comedia action Boy Kills World.
Igor Van Dessel

**Igor Van Dessel** (Braine-l'Alleud, 18 aprile 2003) es un actor e actor de doblage belgic, ganiante del Premio Magritte in 2023 como melior actor de supporto pro su interpretation de Charlie in Close.